હાડી રાણી મેવાડના સલૂમ્બરના સરદાર રાવ રતન સિંહ ચૂડાવતના પત્ની હતાં. તે સમયે મેવાડમાં રાણા રાજસિંહ [ ૧૬૫૩ થી ૧૬૮૦ ]નું શાસન હતું અને રતનસિંહ ચૂડાવત એના સરદાર તરીકે સલૂમ્બરમાં સત્તા ચલાવતા. રાણા રાજસિંહ એક મહાપરાક્રમી રાજવી હતાં. જેણે ઔરંગઝેબને ધૂળ ચટાડવામાં કાંઇ બાકી નહોતું રાખ્યું.ઘણા ખરા પ્રદેશો પાછા મેળવ્યા હતાં.શાહજહાંના શાસન સામે તેમણે અવાજ ઉઠાવેલો અને હવે એને ઉથલાવીને એનો દિકરો ઔરંગઝેબ સત્તા પર આવ્યો હતો.શાહજહાંને તેણે આગ્રાના કિલ્લામાં કેદ કર્યો હતો.આમેય જેના બાપને યુધ્ધમાં મરેલા અને ઘાયલ થયેલા સૈનિકોના અત્યંત ક્રુરતાથી મસ્તક કાપીને એના મીનારા બનાવવામાં રસ હોય એના દિકરા પણ સંસ્કાર નેવે મુકનારા જ હોય એમાં શી નવાઇ ! [ જાણકારી માટે – શાહજહાં યુધ્ધમાં ઘાયલ થયેલ કે મૃત્યુ પામેલ વિરોધ પક્ષના સૈનિકોના મસ્તકો કાપી એના મિનારા બનાવવાનો જબરો શોખીન હતો. આવી ક્રુર રમતો રમતો માણસ તાજમહેલ બનાવે અને દુનિયાએને પ્રેમના અને શાંતિના પ્રતિક તરીકે પુંજે….! એવું પ્રતિક કે જેનું નિર્માણ કરાવનારે જ ખુનામરકી કરવામાં કાંઇ બાકી નહોતી રાખી….! ] ઔરંગઝેબને ચારેબાજુથી શિવાજી, દુર્ગાદાસ રાઠોડ, રણજીતસિંહ અને રાણા રાજસિંહે ઘેરી લીધો હતો. ઔરંગઝેબની મુઘલસેના સાથે મેવાડની સેનાને ઘણીવાર ચડભડ થયાં કરતી.